**С.Е. Каукаева**

**(Тараз қаласы, Қазақстан)**

**ЖОҒАРЫ СЫНЫП ОҚУШЫЛАРЫНЫҢ ЭКОЛОГИЯЛЫҚ ТӘРБИЕСІН ЫРЫМ-ТЫЙЫМДАР АРҚЫЛЫ ҚАЛЫПТАСТЫРУДЫҢ ЕРЕКШЕЛІГІ**

Қазақстан Республикасының «Қоршаған ортаны қорғау туралы» Заңының [1] қабылдануы да тектен тек емес. Мұнда да экологиялық тәрбиені мен білім тек осы саланың немесе ғылымның мамандарына ғана емес, жалпыға бірдей және үздіксіз жүргізілуі атап көрсетілген. Халық арасында экологиялық білімді жан-жақты тарату барлық тіршілік иесінің міндеті. Ол үшін мемлекеттен бастап кез келген қоғамдық ұйым, бірлестік, бұқаралық ақпарат құралдары айналысуы тиіс.

Табиғат –адам тәрбиешісі. Оның құрамдас бөлігі болып саналатын өсімдіктер мен жануарлар әлемі, биік таулар, сарқыраған өзендер, кең дала бәрі оқушыға баласына ой салып, денеге күш, қуат, көңіліне шабыт береді. Табиғат баланың дүниетанымын ақыл-ойын, тілін, танымдық қызығушылығын қалыптастыратын құрал.

Сыныптан тыс жұмыс – балаларды табиғатпен таныстырудың негізгі түрі- табиғат құбылыстары мен заттары туралы жазылған әңгімелер, өлеңдер, жұмбақтар т.б. көркем шығарма туындылары, түрлі түсті суреттер, слайдтар сияқты көнекі құралдар кеңірек пайдалану керек. Қазіргі таңда көптеген экологияға байланысты жұмыстар жүргізілуде. Мектептерде табиғатты қорғауға байланысты кеш, апталық, дәріс т.б өткізу мәселесі өркендеуде. Көптеген өркендеге елдерде экология жеке пән ретінде жүргізіледі, ал біздің оқу жүйемізде экология ғылымның тек кейбір элементтері мен терминдері ғана жаратылыстану пәндерінде қосымша берілуде. Ертедегі нақыл сөздер, мақал-мәтелдер, жастарды табиғатты сүюге, олардың экологиялық мәдениетін қалыптастыруда құнды құрал болып саналады. Экология тәрбиені қалыптастыруда, табиғатты қорғауға баулуда, халықтық педагогиканың ролі ерекше және оның саласы мол. Олар-табиғатты қорғау дәстүрі, оған сену, сыйыну ырымдары, жан-жануарлар мен өсімдік түрлеріне байланысты әдеп-ғұрыптар т.б. Қазақ халқының табиғатты тануы, оған көзқарасы ұзақ жылдар бойы қоршаған ортаға жүргізген бақылау нәтижесінде тәжірибе елегінен өтіп шыңдалып, сұрыпталған. Бақылау тәжірибесінде жинақталған жаратылыстану түсініктері мен білімдері негізінде халық табиғат жемісін пайдалану әдістерін,дағдыларын ғана емес, оны қорғау дәстүрлерін де дамытты, оларды жетілдіру жолдарында жөн-жорықтар мен ырымдарды қалыптастырды.

Сол ырымдар [2] арқылы жас буындарды сергектікке, байқампаздыққа баулып, қатерлерден сақтандырады. Халық табиғат жүдеуіне жол бермейтін тыйым ережелерін қоғамдық сана деңгейіне дейін көтерген. Өйткені ереже бұзылса, халықтық ереже де бұзылады. «Суға түкірме», «Күл шашпа», «Шөпті жұлма», «Көкті таптама», «Тал кеспе» т.б. болып жатқан тыйым сөздер мен ескерпелер табиғатпен қарым-қатынас сақтаудың халықтық ережесі, табиғаттың әдемілігіне кір келтірмес салауаттылық өлшемі болды. Қазақ халқының табиғат қорғау дәстүрінің қалыптасуына халықтың наным-сенімдерінің де маңызы зор болды. Халық санасында жаратылыс дүниесі адамдардың тұрмыс тіршілігіне ұқсас деп топшыланды. Ежелгі түсінікте қоршаған ортаның бәрінің де жаны бар және жаратушысы бар, сондықтан олармен болатын қатынас жанды деңгейде болу керек деп есептеген. Қазақтың көне дәстүрі бойынша жер-адамзат, жалпы тіршілік иелері мен өсімдіктер, жан-жануарлар анасы, ал аспан-жарық, жылу беріп, жаңбыр жаудырып, бүкіл тіршілік атаулыға жақсылық жасап, қорған болатын атасы ретінде есептелінген.

Табиғатты қастерлеуге байланысты туған ырым, дәстүр, салттардың бәрі дін жасап берген игілік деп есептеу де дұрыс емес. Мысалы, күн күркірегенде «сүт көп, отын аз» деп үйді айнала ожаумен ұрғылап, оны есік алдына іліп қою ырымы діни нанымнан, қорқыныштан туындаған емес, керісінше мал басының көбеюін, шөптің шүйгін, ақтың мол болуын аңсап, табиғат септігіне тілеу жасау көрінісін білдіретін наным. Наным сенімдер [2] діндік дәрежеден ығысып, тұрмыс-салтындағы ырымдарға осылай айнала берген. Табиғатты өмірдің тірлігі ретінде қарау дүниетанымы қалыптасқан соң ырымдар табиғат қорғаудың нақты заң ережелеріне айналды. Табиғатты қастерлеуге байланысты сенім, дәстүрлер белгілі бір адам табиғат қарым-қатынас байланыс жүйесінде тәжірибеден өтіп, шыңдалып, оның пайдалы не зиянды, т.б. қасиеттерімен, септігінен танылған ой байламы деп түсінген дұрыс. Табиғат құбылыстарына ырымдау, оларға ерекше қасиет қалыптастыру олардың сырын танып, білуден келген игілік адам мен табиғат арасындағы өзара ықпалдастықтың, ажырамас байланыстың барын түсіну жатыр.

Сөйтіп қазақ халқы табиғатты қорғау ісінде бай дәстүр, әдет-ғұрып қалдырды. Оларды бүгінгі ұрпақ -тәрбиенісіне пайдалану-мектептен тыс барлық әлеуметтік-мәдени мекемелерінің төл ісі, тәрбиенішілердің кәсіби парызы, ол уақыт талабы. Жалпы халықтың әдет-ғұрып, дәстүр, наным-ырымдарының мәні олардың әлеуметтік өмір салтын реттеуші заңдары, ережелері, ұрпақ тәрбиенісінің бірден-бір қайнары, қарым-қатынас, мәдениет құралы, қоғам мүшелерінің тіршілік ету ережелері мен қағидалары, адамгершілік ұстаным нормаларының параметрлері болуында деп түсінуіміз керек. Ендеше рухани мұра әдет-ғұрып, дәстүрлердің тәрбиенілік рөлінің шексіздігіне күмән келтіруге болмайды. Ұзақ жылдар бойы бақылау мен өмірлік тәжірбиеден түйінделген дүниетанымның бүгінгі ұрпақ игілігіне айналуы-өркенді өмір кепілі.

Ырымдар мен тыйымдардың тәрбиелік мәні - сан ғасырлар бойы халқымыздың санасына сіңіп, екшеленіп сараланып жеткен бай дәстүрлерінің бірі. Жақсылық нышандарына жоралға тыйым, қорғау, сақтау ретінде айтылатын ырымдар да көп. Әрбір ырым-тыйым сөздің негізінде қоршаған ортаға, табиғатқа, тіршілікке, адамгершілікке т.с.с жат қылықтан безіндіретін фәлсафалық түйіндер жатыр [2].

Экологиялық білім қалыптастыруды дамыту педагогика ғылымының басым бағыты екенін көрсетіп отыр.

Оқушылар топырақтағы, өсімдіктердегі бүлінген, ластанған аймақтарды жоюға әрекет жасайды.

Сонымен экологиялық тәрбиенінің мәні мен маңызына үңілетін болсақ –ол адам баласының пайда болуымен тұспа-тұс келеді. Себебі адам баласының өмір сүру ортасы – табиғат әлемі. Уақыт өте келе адам өзін табиғат әлімінің, яғни қоршаған ортаның әр түрлі жағдайларына бейімделе бастады және осы мекендерде кездесетін табиғат өзгешеліктерін қажетіне жарата білді. Бұл кейіннен жердің әртүрлі түкпірлерінде табиғаттың сан алуан өзгешеліктеріне әбден бейімделген үлкен тайпалар мен тұтас халықтардың пайда болуына әкеп соқты.

Қоғам дамуының келесі сатысында адамдар жай жеміс жинаушы, аңшылықтан бірте-бірте тұрақты тамақ қорымен қамтамасыз ететін үдемелі шаруашылық түріне - малды қолдан өсіруге көшті. Тұрақты мал шаруашылығына көшу адамды аңшылық кездегі жиі болып тұратын қауіпті жағдайлардан сақтандырды және кең алқап жайылымдарды пайдалануға мүмкіндік берді. Бұл қоғам дамуындағы ең ірі жетістіктердің бірі еді. Мал шаруашылығының дами бастауы аңшылыққа қарағанда сыртқы ортаға әлдеқайда терең әсер етті.

Жер бетінде қалыптасқан бірлестіктерге ең ауыр соққылар жаңа қоғамдық формацияға көшкенде тиді. Бұл жолы жер беті өз тарихында ең үлкен жеңіліске ұшырады, жаңа формациялық жүйенің табиғатты көп мөлшерде пайдалануы қуат кризисіне, адам организмне зиян келтіріп, қоршаған ортаның ластануына алып келді. Өндірстің дамуы шаруашылық мақсаттарға алуан түрлі табиғи қорды пайдалануды қажет етті. Бұрыннан пайдаланып келе жатқан жер, орман-тоғай және хайуаннаттарға қосымша қазба байлықтар, су көп мөлшерде өндіріс жұмысына пайдалана басталды. Табиғат байлықтарын жоспарсыз және кең көлемде пайдалану қорлардың тез азаюына әкеп соқты.

Мыңдаған жылдар бойы эволюциялық даму үрдісінде қалыптасқан орман-тоғай, таза су, топырақ халықтың тығыз орналасқан жерінде бүлініп, кейбіреулері пайдалануға жарамай қалды. Өндірістен шыққан пестицид, артық тыңайтқыштар, радиоактивті заттар, электр стансалары мен зауыттардан шыққан қалдықтар қоршаған ортаға шығарылып тасталды. Бұл заттар өздігінен өңделіп, табиғаттағы заттардың айналымына қатыса алмайтындықтан биосфераны ластап, оның өздігінен қайтадан қалпына келу үрдісіне кедергі жасады.

Жалпы адам баласының табиғатқа жасаған өзгерісінің ауқымдылығы табиғат тепе-теңдігінің кері ауытқуына және өндіріс күштерінің әрі қарай дамуына кедергі жасау қаупін туғызды.

Халықтың саны мен сана-сезімі, ғылымы мен техникасы өсіп, дамыған сайын қолда бар табиғат байлықтарын көбірек пайдаланатын болды. Сондықтан да табиғатты қорғау, оның барын ысырапсыз, орынды пайдалану дүниежүзілік маңызы зор мәселеге айналып отыр.

Қазіргі кезеңде адам мен оны қоршаған орта арасындағы қарым-қатынастың күрделене түскені мәлім. Жер шарындағы халық санының жедел өсуімен өндіргіш күштерінің күрт дамуы адамның табиғатқа жүргізілетін ықпалын күшейтті. Әсіресе, ХХ ғасырдың екінші жартысынан бастап, адам мен табиғат арасында жаңа жағдай қалыптасты. Адамзат қажетіне керек шикізатқа сұраныс материалдық өндірістің көлемін арттырды, жер қойнауы мен мұхит байлығы жедел игеріле бастады. «Табиғатқа бағынбаймыз, оны өз игілігімізге айналдырып, бермесін тартып аламыз» деген көзқарас қалыптасты. Мұның барлығының жер бетіндегі тіршілікке тигізген әсері табиғаттың өзіне тән құбылыстардан – табиғи өзгеріс пен жел, су тасқыны, жер сілкінісі әсерінен әлдеқайда асып түсті.

**Пайдаланған әдебиеттер тізімі:**

1. «Қоршаған ортаны қорғау» туралы Заңы. Егемен Қазақстан 5 сәуір 1996.
2. **Қазақ әдебиетінің тарихы. он томдық. Алматы: Қазақпарат, 2006. - т. 6. - 249 - 292 бет**

**Ғылыми жетекші:**

п.ғ.к., доцент Сарыбеков Қ-Д.Н.